Coba jelasin Februari dari 2008 dalam bahasa melayu dong

2 Februari - Para pemberontak menyerang ibu negara Chad, N'Djamena.

4 Februari - Iran membuka pusat angkasa lepas pertamanya dan melancarkan roket ke angkasa lepas.

4 Februari - Seorang pengebom berani mati Palestin membunuh 1 dan mencederakan 13 lagi di Dimona, Israel.

5 Februari - Kemelesetan ekonomi: Pasaran saham A.S. S&P 500 jatuh 3.2% manakala Indeks Perindustrian Dow Jones turun 370 mata.

5–6 Februari - Letusan puting beliung membunuh 58 orang di selatan Amerika Syarikat, yang terburuk sejak 23 tahun.

7 Februari - STS-122: Bolak-balik angkasa lepas Atlantis berlepas untuk menghantar makmal sains Columbus binaan Eropah ke Stesen Angkasa Antarabangsa.

10 Februari - Kebakaran Namdaemun 2008 merosakkan Namdaemun dengan teruk, Harta Kebangsaan Korea Selatan yang pertama.

10 Februari - Mesir memenangi Piala Negara Afrika 2008, menewaskan Cameroon 1-0.

11 Februari - Presiden Timor Leste José Ramos-Horta cedera parah dalam serangan askar pemberontak ke atas rumahnya. Pemimpin pemberontak Alfredo Reinado pula terbunuh.

13 Februari - Perdana Menteri Australia Kevin Rudd meminta maaf secara rasmi bagi pihak Parlimen negara terhadapatas polisi-polisi pengambilan paksa anak-anak masyarakat peribumi negara tersebut dilakukan kerajaan-kerajaan sebelumnya.

17 Februari - Satu pengeboman berani mati oleh anggota Taliban membunuh sehingga 80 orang di Kandahar, Afghanistan.

17 Februari - Parlimen Kosovo secara rasmi mengisytiharkan kemerdekaan daripada Serbia, dengan disokong beberapa negara.

18 Februari - Parti Rakyat Pakistan memperoleh undi terbanyak dalam pilihan raya umum Pakistan.

19 Februari - Fidel Castro (gambar) mengumumkan persaraan sebagai Presiden Cuba.

19 Februari - Toshiba mengumumkan pemberhentian penghasilan peralatan HD DVD, mengakhiri perang format definisi tinggi dengan Cakera Blu-ray.